Նարեկն ու Անին այդպես էլ չցանկացան զրուցել ինձ հետ, փոխարենը նրանց մայրը պատմեց կենտրոնում տարվող զարգացնող աշխատանքների մասին, որ տալիս են իրենց դրական արդյունքը: «Երբ իմացա կենտրոնի մասին, տարա երեխաներին, բայց ընդամենը մի քանի անգամ, քանի որ չկարողացանք վճարել ծառայությունների դիմաց: Այնուհետև, երբ տղայիս առողջական խնդրով տարա Երևանի «Արաբկիր» բժշկական համալիր, այնտեղից երեխաներին ուղեգրով ուղարկեցին Արմավիրի «ԱրԲԵՍ» առողջության կենտրոն: Արդեն 2 ամիս է, ինչ անվճար հաճախում ենք՝ շաբաթը 2 անգամ: Շուտով երեխաների հետ, բացի զարգացնող աշխատանքներից, նաև հոգեբան կսկսի աշխատել՝ ըստ «Արաբկիր» բժշկական համալիրի ցուցման, քանի որ երեխաների խնդիրը նյարդային համակարգի հետ է կապված»,- պատմում է զույգերի մայրը: